
Бүген Татарстан Республикасы Президенты Рөстәм Миңнеханов яңа «Замбези елгасы» Казан зоопаркында булды. Бүгенгә объектта төзелеш эшләре тәмамланган. Хайваннар өчен вольерлар буш әле: аларны бер атнадан китерәчәкләр.

Рөстәм Миңнеханов зоопарк территориясен, вольерларны карап чыкты. Казан зооботбакчасы директоры Фәнис Нурмөхәммәтов хәбәр иткәнчә, «Замбези елгасы»нда Африкадан китерелгән хайваннар гына яшәячәк. Шулай ук ул булачак ял паркын төзекләндерү һәм дару үләннәре ботан бакчасын кору планнары турында да сөйләде.

«Моның белән эш бетми әле. Бу – безнең тарихи өлешебез, без аны кунакларыбыз, иң мөһиме республика кешеләре горурланырлык хәлгә китерәчәкбез», - диде ТР Президенты.

Казани мэры Илсур Метшин Татарстан Президентына бу проектны гамәлгә ашыруда күрсәткән ярдәме өчен рәхмәт белдерде.

Фәнис Нурмөхәммәтов хәбәр иткәнчә, объект ел ахырында ачылырга тиеш. Әлегә хайваннар карантинда.
Рөстәм Миңнеханов яңа «Замбези елгасы» Казан зоопаркында булды